**ZAPISNIK**

s 9. sjednice Upravnog vijeća Dvora Trakošćan održane 06.06.2022. u Upravi Dvora Trakošćan s početkom u 10,45 sati.

Prisutni: dr.sc. Vesna Pascuttini Juraga, predsjednica

Ivan Mravlinčić, zamjenik predsjednice

Ljerka Šimunić, član

Andreja Srednoselec, član

Adam Pintarić, ravnatelj

Tanja Ferčec, voditeljica računovodstva

Sjednicu je otvorila predsjednica Upravnog vijeća dr.sc. Vesna Pascuttini Juraga. Članovi Upravnog vijeća su elektronskom poštom primili prijedlog dnevnog reda. Ravnatelj je predložio dopunu dnevnog reda na način da se dodaju tri točke pa dnevni red sada glasi:

**DNEVNI RED:**

|  |  |
| --- | --- |
| 1. | Usvajanje Zapisnika s 8. sjednice Upravnog vijeća od 31.01.2022. godine |
| 2. | Donošenje Odluke o usvajanju Konačnog izvješća o izvršenju programskih aktivnosti Dvora Trakošćan za 2021. godinu |
| 3. | Donošenje Odluke o usvajanju I. izmjena i dopuna Financijskog plana Dvora Trakošćan za 2022. godinu |
| 4. | Razmatranje zahtjeva za produženje ugovora o zakupu poslovnog prostora suvenirnice |
| 5. | Donošenje Odluke o načinu realizacije projekta Prilagodbe prostora Dvora Trakošćan za pristup i kretanje osobama s teškoćama u kretanju (III., IV., V. i VI. etapa) |
| 6. | Donošenje Prijedloga odluke o davanju suglasnosti za pravni posao prodaje nekretnine – stana |
| 7. | Donošenje Odluke o davanju u zakup javne površine dijela južne livade |
| 8. | Ostala pitanja |

Dnevni red je jednoglasno usvojen.

**Ad 1.) Usvajanje Zapisnika s 8. sjednice Upravnog vijeća od 31.01.2022. godine**

Predsjednica je zamolila članove Upravnog vijeća da na temelju uvida u zapisnik s prošle sjednice glasuju o prihvaćanju navedenog zapisnika.

**Zaključak: Upravno vijeće jednoglasno usvaja Zapisnik s 8. sjednice Upravnog vijeća**

**od 31.01.2022. godine.**

**Ad 2.) Donošenje Odluke o usvajanju Konačnog izvješća o izvršenju programskih**

**aktivnosti Dvora Trakošćan za 2021. godinu**

Andreja Srednoselec je članovima Upravnog vijeća detaljno izložila Konačno izvješće o izvršenju programskih aktivnosti Dvora Trakošćan za 2021. godinu sa sljedećim financijskim pokazateljima:

|  |  |
| --- | --- |
| **Programska djelatnost** | Uređenje kulturnog dobra |
| **Ugovoreni iznos**  **(sredstva MKIM)** | 1.000.000,00 |
| **Utrošeni iznos**  **(sredstva MKIM)** | 1.000.000,00 |
| **Utrošena vlastita sredstva**  **(izvor 31)** | 132.328,23 |
| **Utrošena vlastita sredstva**  **(izvor 43)** | 518.990,79 |
| **Utrošena vlastita sredstva**  **(ukupno)** | 651.319,02 |
| **UKUPNI TROŠKOVI** | 1.651.319,02 |

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju Konačnog izvješća o izvršenju programskih aktivnosti Dvora**

**Trakošćan za 2021. godinu.**

**Ad 3.) Donošenje Odluke o usvajanju I. izmjena i dopuna Financijskog plana Dvora**

**Trakošćan za 2022. godinu**

Voditeljica računovodstva Tanja Ferčec je članovima Upravnog vijeća detaljno izložila I. izmjene i dopune Financijskog plana Dvora Trakošćan za 2022. godinu sa sljedećim financijskim pokazateljima:

|  |  |  |
| --- | --- | --- |
| **PRIHODI** | **Izvorni plan** | **I. rebalans 2022.** |
| **Ministarstvo kulture** |  | |
| Redovna djelatnost | 2.271.229,00 | 2.336.329,00 |
| Programska djelatnost | 380.000,00 | 380.000,00 |
| **Vlastiti prihodi** |  | |
| Prodaja ulaznica | 1.600.000,00 | 1.600.000,00 |
| Pružene usluge i prodaja robe | 400.000,00 | 400.000,00 |
| Donacije | 0,00 | 26,412,00 |
| Kamate | 130,00 | 130,00 |
| Pripravništvo | 211.559,00 | 0,00 |
| **Ostali izvori** |  | |
| EU sredstva | 744.000,00 | 744.000,00 |
| **SVEUKUPNO** | **5.606.918,00** | **5.486.871,00** |
| **Donos** | 1.015.892,00 | 2.564.608,44 |
| **Odnos** | 1.417.365,00 | 2.254.234,92 |
| **RASPOLOŽIVO** | **5.205.445,00** | **5.797.244,52** |

|  |  |  |
| --- | --- | --- |
| **RASHODI** | **Izvorni plan** | **I. rebalans 2022.** |
| **Ministarstvo kulture** |  | |
| Redovna djelatnost | 2.271.229,00 | 2.336.329,00 |
| Programska djelatnost | 380.000,00 | 380.000,00 |
| **Vlastiti prihodi** |  | |
| Redovna djelatnost | 972.500,00 | 1.238.545,00 |
| Programska djelatnost | 626.157,00 | 885.412,35 |
| **Ostali izvori** |  | |
| Etapa II. uređenje sjevernog dijela staze | 744.000,00 | 744.000,00 |
| Pripravništvo | 211.559,00 | 212.958,17 |
| **SVEUKUPNO** | **5.205.445,00** | **5.797.244,52** |

Ove izmjene i dopune rađene su na zahtjev Ministarstva kulture i medija u travnju 2022. godine.

**Zaključak: Upravno vijeće na prijedlog ravnatelja jednoglasno donosi Odluku o**

**usvajanju I. izmjena i dopuna Financijskog plana Dvora Trakošćan za 2021.**

**godinu.**

**Ad 4.) Razmatranje zahtjeva za produženje ugovora o zakupu poslovnog prostora**

**suvenirnice**

Ravnatelj je članove Upravnog vijeća upoznao s problematikom zakupa poslovnog prostora suvenirnice. Dana 06.07.2017. godine sklopljen je Ugovor o zakupu poslovnog prostora koji je smješten u prizemlju jednokatne zgrade uprave Dvora Trakošćan u podnožju dvorca (suvenirnice) sa zakupnikom Zagorje International d.o.o..

Poslovni prostor suvenirnice, ukupne površine 71,6 m², daje se u zakup za obavljanje turističke i trgovačke djelatnosti: prodaja suvenira, umjetnina, antikviteta, razglednica, postera, turističkih vodiča i monografija te ostalih turističkih materijala u najmanje 50% prodajne površine, pružanje turističkih informacija i usluga te prodaju ostalih artikala u skladu s posebnim propisima. Mjesečna zakupnina za poslovni prostor suvenirnice iznosi 3.014,36 + PDV odnosno 42,10 kn/m² + PDV.

Ugovor je sklopljen na određeno vrijeme u trajanju od 5 godina, uz mogućnost produženja, a počeo je teći od 15.07.2017. godine. Dana 10.03.2022. godine zakupnik Zagorje International d.o.o. predao je zahtjev za produženje ugovora.

Zakupnik je tijekom dosadašnjeg poslovanja uredno i u potpunosti izvršavao sve obaveze utvrđene postojećim ugovorom o zakupu. Nadalje, prosječna trenutna visina mjesečne zakupnine za prostore na području Dvora Trakošćan koji su dani u zakup iznosi 34,00 kn/m², bez PDV-a te je sklapanje novog ugovora o zakupu sa sadašnjim zakupnikom ekonomski opravdano.

Stoga se predlaže sklapanje novog ugovora o zakupu poslovnog prostora sa sadašnjim zakupnikom po istim uvjetima kao i u postojećem ugovoru što uključuje trajanje i cijenu zakupa:

1. Ugovor će se sklopiti na određeno vrijeme u trajanju od 5 godina, uz mogućnost produženja.
2. Mjesečna zakupnina za poslovni prostor iz ugovora iznosi 3.014,36 kn, uvećana za pripadajući porez na dodanu vrijednost.

Prije sklapanja novog ugovora zatražiti će se suglasnost Ministarstva kulture i medija. Također, ukoliko se suglasnost Ministarstva kulture i medija ne ishodi do isteka postojećeg ugovora sklopljenog za zakup poslovnog prostora suvenirnice, predlaže se sklapanje aneksa ugovora o zakupu sa sadašnjim zakupnikom na rok od 90 dana odnosno do dobivene suglasnosti Ministarstva kulture i medija.

Nakon kraće rasprave Upravno vijeće donosi Odluku o sklapanju Ugovora o zakupu poslovnog prostora sa sljedećim sadržajem:

„Članak 1.

Ovom Odlukom utvrđuje se sklapanje novog Ugovora o zakupu poslovnog prostora smještenog u prizemlju jednokatne zgrade uprave Dvora Trakošćan u podnožju dvorca (suvenirnice) sa sadašnjim zakupnikom Zagorje International d.o.o..

Članak 2.

Utvrđuje se da zakupnik Zagorje International d.o.o. uredno i u potpunosti izvršava sve obaveze utvrđene postojećim Ugovorom o zakupu poslovnog prostora suvenirnice (Broj: 42/1-2-2.1.6.2/8-2017/7 od 06.07.2017.).

Utvrđuje se da prosječna trenutna visina mjesečne zakupnine za prostore na području Dvora Trakošćan koji su dani u zakup iznosi 34,00 kn/m², bez PDV-a te je sklapanje novog ugovora o zakupu sa sadašnjim zakupnikom ekonomski opravdano.

Članak 3.

Ugovor iz članka 1. ove Odluke sklopiti će se po istim uvjetima kao u postojećem ugovoru što uključuje trajanje i cijenu zakupa:

1. Ugovor će se sklopiti na određeno vrijeme u trajanju od 5 godina, uz mogućnost produženja.
2. Mjesečna zakupnina za poslovni prostor iz ugovora iznosi 3.014,36 kn, uvećana za pripadajući porez na dodanu vrijednost.

Članak 4.

Prije sklapanja novog ugovora zatražiti će se suglasnost Ministarstva kulture i medija

Članak 5.

Ukoliko se suglasnost Ministarstva kulture i medija ne ishodi do isteka postojećeg ugovora sklopljenog za zakup poslovnog prostora suvenirnice, sklopiti će se aneks ugovora o zakupu sa sadašnjim zakupnikom na rok od 90 dana odnosno do dobivene suglasnosti Ministarstva kulture i medija.

Članak 6.

Ova Odluka stupa na snagu prvi dan od donošenja.“

**Zaključak: Upravno vijeće na prijedlog ravnatelja jednoglasno donosi Odluku o**

**sklapanju Ugovora o zakupu poslovnog prostora**

**Ad 5.) Donošenje Odluke o načinu realizacije projekta Prilagodbe prostora Dvora**

**Trakošćan za pristup i kretanje osobama s teškoćama u kretanju (III., IV., V. i**

**VI. etapa)**

Ravnatelj je članove Upravnog vijeća informirao o poduzetim radnjama te prijedlozima aktivnosti u cilju podnošenja projektnog prijedloga za dodjelu bespovratnih sredstava namijenjenih provedbi projekata koji se financiraju iz Nacionalnog plana oporavka i otpornosti 2021.-2026.

Temeljem dokumenta Strateški plan Dvora Trakošćan jedan od temeljnih ciljeva je održivo gospodarsko korištenje kulturnoga dobra dvorca Trakošćan. Upravno vijeće na 12. sjednici dana 07.11.2018. donosi Odluku o realizaciji plana u dijelu realizacije dodatnih atrakcija s rješavanjem barijera za invalide pod radnim naslovom Prilagodba prostora Dvora Trakošćan za pristup i kretanje osobama s teškoćama u kretanju

U tom cilju izrađen je Idejni projekt te je ishođena Lokacijska dozvola za cijeli projekt (kolovoz 2020.) koji predviđa realizaciju u 6 etapa:

|  |  |  |
| --- | --- | --- |
| **1.** | **Uređenje staze i puta sa sjeverne strane Trakošćanskog jezera** | realizirano |
| **2.** | **Uređenje sjevernog dijela pješačke staze oko jezera sa rekonstrukcijom postojećih drvenih mostova** | realizirano (svibanj 2022.),  tehnički pregled 14.06.2022. |
| **3.** | **Izgradnja pješačkog mosta preko Trakošćanskog jezera** | izrađen glavni projekt i podnesen zahtjev za građevinsku dozvolu (ožujak 2022.) |
| **4.** | **Uređenje južne pješačke staze oko jezera** | izrađen glavni projekt i podnesen zahtjev za građevinsku dozvolu (svibanj 2022.) |
| **5.** | **Izgradnja uspinjače** | ugovoreni projekti |
| **treba još:**  -usuglašavanje rješenja s Konzervatorskim odjelom u Varaždinu (lipanj 2022.)  -dovršenje glavnih projekata te podnošenje zahtjeva za građevinsku dozvolu najkasnije do kraja srpnja 2022.  -ishoditi građevinsku dozvolu (kolovoz 2022.) |
| **6.** | **Ugradnja dizala i podiznih sklopivih platformi u dvorcu** | ugovoreni projekti |
| **treba još:**  -usuglašavanje rješenja s Konzervatorskim odjelom u Varaždinu (lipanj 2022.)  -dovršenje glavnih projekata te podnošenje zahtjeva za građevinsku dozvolu najkasnije do kraja srpnja 2022.  -ishoditi građevinsku dozvolu (kolovoz 2022.) |

Uz pretpostavku da se dovrši dokumentacija u točkama 5. i 6. te izdaju dozvole za točke 3., 4., 5. i 6. stiću se uvjeti da se realizacija nastavka projekta prijavi na mjeru: C1.6. R1-I1 – Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodane vrijednosti.

**Aktivnosti do sada:**

|  |  |  |  |
| --- | --- | --- | --- |
|  |  | bez PDV-a | s PDV-om |
| 1. | Projekt staze I. etapa - PRE-CON d.o.o. | 14.200,00 | 17.750,00 |
| 2. | Radovi I. etapa - TTG d.o.o. | 1.140.199,52 | 1.425.249,40 |
| 3. | Nadzor I. etapa – UOIG Premužić Blaženko | 17.102,00 | 21.377,50 |
| 4. | Idejni projekt za lokacijsku dozvolu i glavni projekt za II. etapu – ARHITEKTONSKA RADIONICA d.o.o. | 39.000,00 | 39.000,00 |
| 5. | Statika – STABLO d.o.o. | 19.900,00 | 19.900,00 |
| 6. | Radovi II. etapa – TTG d.o.o. | 1.767.380,20 | 2.209.225,25 |
| 7. | Nadzor II. etapa - UOIG Premužić Blaženko | 26.500,00 | 33.125,00 |
| 8. | Dokumentacija most III. etapa – BILOTA INŽENJERING d.o.o. | 152.000,00 | 190.000,00 |
| 9. | Dokumentacija uspinjača i liftovi V. i VI. etapa – SENS DESIGN d.o.o. i USUS FRUCTUS GEO d.o.o. | 460.000,00  + izmjene 138.000,00 | 575.000,00  + izmjene 172.500,00 |
|  | Staza IV. etapa – STUDIO NEXAR d.o.o. | 67.000,00 | 83.750,00 |
| UKUPNO | | 3.841.281,72 | 4.786.877,15 |

**Preostali troškovi:**

|  |  |  |  |
| --- | --- | --- | --- |
| 1. | III. etapa most | 7.000.000,00 | 8.750.000,00 |
| 2. | IV. etapa staza | 3.000.000,00 | 3.750.000,00 |
| 3. | V. etapa kosi lift | 12.425.000,00 | 15.531.250,00 |
| 4. | VI. etapa lift i platforme | 6.060.000,00 | 7.575.000,00 |
| UKUPNO | | 28.485.000,00 | 35.606.250,00 |
| 5. | Nadzor i (4%) |  | 1.424.250,00 |
| **UKUPNO** | |  | **37.030.500,00** |
| Uloženo + izvedeno | |  | 4.786.877,15 |
| SVEUKUPNO | |  | 41.817.377,15 |

(Troškovi su planirani na bazi cijena iz prosinca 2021. godine)

Projektni prijedlog je već 2020. godine prijavljen Javnoj ustanovi za regionalni razvoj Varaždinske županije koja je isti uvrstila među 30 projekata s područja Varaždinske županije te ga prijavila MRRFEU-u kao prijedlog za financiranje kroz Mehanizam za oporavak i otpornost (potvrda- prilog 2).

S Javnom ustanovom za regionalni razvoj Varaždinske županije smo kontinuirano u kontaktu te radimo na operacionalizaciji prijave rok koji je rujan 2022. godine. Temeljni uvjet su pravomoćne građevinske dozvole.

Nakon kraće rasprave Upravno vijeće donosi Odluku o načinu realizacije projekta Prilagodbe prostora Dvora Trakošćan za pristup i kretanje osobama s teškoćama u kretanju (III., IV., V. i

VI. etapa) sa sljedećim sadržajem:

„Članak 1.

Ovom Odlukom utvrđuje se način realizacije projekta Prilagodbe prostora Dvora Trakošćan za pristup i kretanje osobama s teškoćama u kretanju u etapama III., IV.,V. i VI.

Članak 2.

Zbog nemogućnosti točnog određivanja rokova rezultata prijave na mjeru C1.6 R1-I1 Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodatne vrijednosti, projekt iz članka 1. ove Odluke realizirati će se na način:

1. IV. etapa (uređenje južne pješačke staze oko jezera) prijaviti će se na programsko financiranje Ministarstvu kulture i medija za 2023. godinu.
2. III. etapa (izgradnja pješačkog mosta preko Trakošćanskog jezera), V. etapa (izgradnja uspinjače) te VI. etapa (ugradnja dizala i podiznih platformi u dvorcu) prijaviti će se na mjeru C1.6 R1-I1 Regionalna diversifikacija i specijalizacija hrvatskog turizma kroz ulaganja u razvoj turističkih proizvoda visoke dodatne vrijednosti.

Članak 3.

Ova Odluka stupa na snagu prvi dan od donošenja.“

**Zaključak: Upravno vijeće na prijedlog ravnatelja jednoglasno donosi Odluku o načinu**

**realizacije projekta Prilagodbe prostora Dvora Trakošćan za pristup i**

**kretanje osobama s teškoćama u kretanju (III., IV., V. i VI. etapa).**

**Ad 6.) Donošenje Prijedloga odluke o davanju suglasnosti za pravni posao prodaje**

**nekretnine – stana**

Ravnatelj je članove Upravnog vijeća upoznao s problematikom prodaje nekretnine – stana na 8. sjednici održanoj 31.01.2022. godine. Predsjednica Upravnog vijeća dr.sc. Vesna Pascuttini Juraga konzultirala se sa pravnom službom Ministarstva kulture i medija.

Nakon kraće rasprave Upravno vijeće donosi Prijedlog odluke o davanju suglasnosti za pravni posao prodaje nekretnine – stana sa sljedećim sadržajem:

„Članak 1.

Predmet ovog Prijedloga odluke je davanje suglasnosti za pravni posao prodaje nekretnine - stana na adresi Trakošćan 25, Trakošćan, 42250 Lepoglava, i to na čkbr. 8733/12, k.o. Trakošćan, u naravi Kuća broj 25, neto korisne površine 65,36 m² i dvorište u Trakošćanu, ukupno 304 m², koji prostor predstavlja vlasništvo Dvora Trakošćan stanaru Stjepanu Županiću.

Članak 2.

Vrijednost nekretnine – stana iz članka 1. ovog Prijedloga odluke za potrebe prodaje stanaru Stjepanu Županiću, prema uvjetima iz Zakona o prodaji stanova na kojima postoji stanarsko pravo, iznosi 99.793,32 kn, a procijenjena je od strane ovlaštenog sudskog vještaka za graditeljstvo i procjenu nekretnina.

Članak 3.

Iznos od 99.793,32 kn za nekretninu – stan iz članka 1. ovog Prijedloga odluke Stjepan Županić je dužan uplatiti sukladno Uredbi o utvrđivanju cijene stana na način:

|  |  |
| --- | --- |
| procijenjena vrijednost: | 99.793,32 kn |
| uplatiti po ugovoru 3%: | 2.993,80 kn |
| ostatak glavnice:  (članak 14. Uredbe) | 96.799,52 kn |
| nominalna kamatna stopa 1%:  (članak 14. Uredbe) |  |
| otplata 20 godina  (24 mjeseci) |  |
| ukupna kamata: | 10.042,60 kn |
| ukupan dug: | 106.842,12 kn |
| iznos anuiteta:  (tečaj eura odrediti će se prema srednjem tečaju HNB-a na dan sklapanja ugovora) | 445,18 kn  (59,22 EUR)  tečaj: 7,51726 |

Članak 4.

Pravni posao prodaje nekretnine – stana iz članka 1. ovog Prijedloga odluke provesti će se na način predviđen zakonom.

Članak 5.

Sukladno Statutu Muzeja Dvor Trakošćan bez suglasnosti Osnivača nije moguće otuđiti nekretninu stoga za prodaju nekretnine - stana iz članka 1. ovog Prijedloga odluke treba ishoditi suglasnost Ministarstva kulture i medija.

Članak 6.

Ovaj Prijedlog odluke stupa na snagu prvi dan od donošenja.“

**Zaključak: Upravno vijeće na prijedlog ravnatelja jednoglasno donosi Prijedlog odluke**

**o davanju suglasnosti za pravni posao prodaje nekretnine – stana.**

**Ad 7.) Donošenje Odluke o davanju u zakup javne površine dijela južne livade**

Ravnatelj je članove Upravnog vijeća upoznao s problematikom davanja u zakup javne površine dijela južne livade.

Nakon kraće rasprave Upravno vijeće donosi Odluku o davanju u zakup javne površine dijela južne livade sa sljedećim sadržajem:

„Članak 1.

Ovom Odlukom utvrđuje se davanje u zakup dijela javne površine južne livade uz upravnu zgradu dvora Trakošćan, k.č.br. 8576/1 k.o. Trakošćan, površine 10 x 10 m, radi postavljanja dječjeg igrališta za napuhavanje.

Članak 2.

Početni iznos dnevne zakupnine javne površine iz članka 1. ove Odluke iznosi 300,00 kn, bez PDV-a

Članak 3.

Javna površina iz članka 1. ove Odluke ponuditi će se u zakup u sklopu Javnog natječaja za davanje u zakup javne površine za štandove na Trgu tradicijskih obrta.

Članak 4.

Ova Odluka stupa na snagu prvi dan od donošenja.“

**Zaključak: Upravno vijeće na prijedlog ravnatelja jednoglasno donosi Odluku o davanju**

**u zakup javne površine dijela južne livade.**

**Ad 8.) Ostala pitanja**

Pod točkom 8. Ostala pitanja nije bilo rasprave.

Sjednica je završila s radom u 12.00 sati.

Broj: 14/3- 1-1.5/3-2022/2

U Trakošćanu, 28.07.2022.

Zapisničar: Predsjednica Upravnog vijeća:

Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_